Bernat Soria

Bernat Soria Escoms, nado en Carlet, Valencia, en 1951, é un biofísico e político español.

 Traxectoria 
Doutor en medicina pola Universidade de Valencia, foi Coordinador da área de Fisioloxía (3B) da Axencia Nacional de Avaliación e Prospectiva (ANEP), catedrático da fisioloxía da Universidade Miguel Hernández de Elx e director do seu instituto de bioenxeñería entre 1997 e 2005. Actualmente é o coordinador da Rede Europea de Células Nai Embrionarias, ademais de catedrático de Fisioloxía da Universidade Pablo de Olavide e director do Centro Andaluz de Biología Molecular y Medicina Regenerativa (CABIMER) de Sevilla, e está considerado como un dos principais expertos mundiais na investigación con células nai. En 2005 recibiu o Premio Galien ao Mellor Labor Investigador.

O 6 de xullo de 2007 foi nomeado Ministro de Sanidade e Consumo en substitución de Elena Salgado.

Outros datos persoais
É socio de Acción Cultural do País Valenciano.

Categoría:Médicos de España
Categoría:Ministros de Sanidade de España
Categoría:Nados en Carlet
Categoría:Nados en 1951
Categoría:Deputados no Congreso dos Deputados (IX Lexislatura)